ಕನ್ನಡ ನುಡಿ (ಪದ್ಯಭಾಗ )

5 ನೆ ತರಗತಿ

ವಿಷಯ : ಕನ್ನಡ

ಹೊಂದಿಸಿ ಬರೆಯಿರಿ.

 ' ಅ ' ಪಟ್ಟಿ ' ಬ 'ಪಟ್ಟಿ

1) ಪುಣ್ಯಕೋಟಿ ಗೋವು

2) ಹದಿಬದೆಯಧರ್ಮ ಸಂಚಿಯಹೊನ್ನಮ್ಮ

3) ದಾಸರು ಕೀರ್ತನೆಗಳು

4) ಶರಣರು ವಚನಗಳು

ಒಂದು ವಾಕ್ಯದಲ್ಲಿ ಉತ್ತರಿಸಿ.

1) ಕವಿ ತನ್ನ ಮಾತುಗಳನ್ನು ಹೇಗೆ ಆಲಿಸಬೇಕೆಂದು ಮಕ್ಕಳಿಗೆ ಕರೆ ನೀಡಿದ್ದಾರೆ?

ಉ : ಕವಿ ತನ್ನ ಮಾತುಗಳನ್ನು ಚಿತ್ತವನಿಟ್ಟು ಆಲಿಸಬೇಕೆಂದು ಕರೆ ನೀಡಿದ್ದಾರೆ.

2) ಕನ್ನಡದ ನುಡಿಯಲ್ಲಿ ಏನು ತುಂಬಿದೆ?

ಉ : ಕನ್ನಡದ ನುಡಿಯಲ್ಲಿ ಹೃದಯದ ಒಲುಮೆಯು ತುಂಬಿದೆ.

3) ಜಾನಪದದಲ್ಲಿ ಮೂಡಿದ ಸತ್ಯದ ಬದುಕಿನ ಚರಿತ್ರೆ ಯಾವುದು?

ಉ : ಜಾನಪದದಲ್ಲಿ ಪುಣ್ಯಕೋಟಿಯ ಸತ್ಯದ ಬದುಕಿನ ಚರಿತ್ರೆ ಇದೆ.

4) ಹದಿಭದೆಧರ್ಮ ಗ್ರಂಥವನ್ನು ಬರೆದವರು ಯಾರು?

ಉ : ಹದಿಬದೆಧರ್ಮ ಗ್ರಂಥವನ್ನು ಬರೆದವರು ಸಂಚಿಹೊನ್ನಮ್ಮ.

ಎರಡು ಮೂರು ವಾಕ್ಯಗಳಲ್ಲಿ ಉತ್ತರಿಸಿ.

1) ಕನ್ನಡದ ನುಡಿಯಲ್ಲಿ ಏನೇನು ಅಡಗಿದೆ?

ಉ : ಕನ್ನಡದ ನುಡಿಯಲ್ಲಿ ಹಾಲಿನ ತೊರೆಯು ಸಕ್ಕರೆ ಮಳಲು ಅಡಗಿದೆ.

2) ಪುಣ್ಯಕೋಟಿ ಕಥೆಯು ಏನನ್ನು ತಿಳಿಸುತ್ತದೆ?

ಉ : ಪುಣ್ಯಕೋಟಿ ಕಥೆಯು ಬದುಕಿನ ಚರಿತೆಯನ್ನು ತಿಳಿಸುತ್ತದೆ.

3) ಕವಿಯು ಶರಣರ ವಚನಗಳನ್ನು ಏನೆಂದು ಬಣ್ಣಿಸಿದ್ದಾರೆ?

ಉ : ಕವಿಯು ಶರಣರ ವಚನಗಳನ್ನು ಬದುಕಿನ ಅಮೃತ ಕಣಜಗಳು ಎಂದು ಬಣ್ಣಿಸಿದ್ದಾರೆ.

4) ದಾಸಸಾಹಿತ್ಯವನ್ನು ಕವಿ ಯಾವ ರೀತಿ ಬಣ್ಣಿಸಿದ್ದಾರೆ?

ಉ : ದಾಸಸಾಹಿತ್ಯವನ್ನು ಕನ್ನಡದೊಲಿಮೆಯ ಹವಳಗಳು ಎಂದು ಬಣ್ಣಿಸಿದ್ದಾರೆ.

ಭಾಷಾಭ್ಯಾಸ :

ಸ್ವಂತ ವಾಕ್ಯಗಳಲ್ಲಿ ಬಳಸಿ ಬರೆಯಿರಿ.

1) ಚಿತ್ತ : ನಮ್ಮ ಚಿತ್ತ ಓದಿನತ್ತ ಇರಬೇಕು.

2) ಒಲುಮೆ : ಎಲ್ಲರ ಮೇಲು ಒಲುಮೆ ಇರಬೇಕು.

3) ಜನಪದ : ಜನಪದ ಹಾಡುಗಳು ಕೇಳಲು ಸುಂದರವಾಗಿರುತ್ತವೆ.

ವಿರುದ್ಧ ಪದಗಳನ್ನು ಬರೆಯಿರಿ.

ಮಾದರಿ : ಪುಣ್ಯ × ಪಾಪ

1) ಮೂಡು × ಮುಳುಗು

2) ಧರ್ಮ × ಅಧರ್ಮ

3) ಅರಳು × ಮುದುಡು

ಕೆಳಗಿನ ಪದಗಳಿಗೆ ಏಕವಚನ ರೂಪ ಬರೆಯಿರಿ.

ಬಹುವಚನ ಏಕವಚನ

1) ಮಕ್ಕಳು ಮಗು

2) ಗುಡಿಗಳು ಗುಡಿ

3) ತೊರೆಗಳು ತೊರೆ

4) ಶರಣರು ಶರಣ

5) ಹವಳಗಳು ಹವಳ